stanford-oval/wikipedia huggingface dataset:
אסטריקס ואובליקס: המשימה קלאופטרה
הפקה > מוזיקה

את המוזיקה לסרט הלחין פיליפ שאני, חברו של אלן שבה מימי התיכון, שהיה אמון על הלחנת שידוריה של התוכנית "Les Nuls" ותוכניות-הבת שלה, וכן על הלחנת הסרטים "עיר הפחד" ו"דידייה". מתוך רצון שהשחקן הראשי של הסרט יבצע שיר בפסקול הסרט, בדומה לוויל סמית' בסרטים "גברים בשחור או "פרוע על המערב", הציע שבה לג'מאל דבוז לשיר שיר במהלך כתוביות הסיום. לשם כך, פנו מפיקי הסרט לראפר האמריקאי סנופ דוג, שהסכים לשתף פעולה בעידוד ילדיו, בעצמם מעריצי "אסטריקס".
הפצה > בבתי הקולנוע

לסרט הייתה הפתיחה הגדולה ביותר בצרפת באותה השנה, במהלכה הוקרן ב-950 בתי קולנוע מקומיים.
הפצה > מדיה ביתית

בבריטניה, נצפה הסרט על ידי 570,000 צופים במסכי הטלוויזיה במהלך מחציתה הראשונה של 2005, נתון שהפך אותו לסרט הנצפה ביותר בשפה זרה בטלוויזיה בבריטניה במהלך אותה שנה.
הערות שוליים

↑  "Miramax stamps 'Asterix' passport". Variety. 31 May 2001. Retrieved March 26, 2023.
↑  "Asterix and Obelix: Mission Cleopatra (2001)". UniFrance. Retrieved March 26, 2023.
↑  JP. "Astérix et Obélix: Mission Cléopatre (2002)". JP's Box-Office (Version Mobile) (in French). Retrieved March 26, 2023.
↑  "Asterix et Obelix: Mission Cleopatra (2002)". Box Office Mojo. 7 June 2002. Retrieved March 26, 2023.
1 2 3 4 5  [vidéo] La leçon de cinéma d'Alain Chabat - ARTE Cinema. sur YouTube, Cinémathèque française de Paris, 7 octobre 2017.
1 2 3 4  «Interview d'Alain Chabat », sur Écran Noir, janvier 2002 (consulté le 9 novembre 2017).
↑  Thierry Méranger, "Aquatic shooting in Malta", INA, may 7, 2005.
↑  James, Alison (24 December 2001). "Homegrown pix gain in Europe". Variety. p. 7.
↑  "4. Film on UK Television in the First Half of 2005". Research and Statistics Bulletin. British Film Institute, UK Film Council. 3 (1): 20-34 (26-7). September 2005. Retrieved March 26, 2023 – via Yumpu.
אנדינגן

| --- | --- |
סמל אנדינגןסמל אנדינגן

מראה העיירה
 מדינה:  שווייץ שווייץ
 קנטון:  ארגאו ארגאו
 שפה רשמית:  גרמנית 
 שטח:  11.92 קמ"ר
 גובה:  383 מטרים
 אוכלוסייה:  ‏
  ‑ בעיירה:  2,530 (31 בדצמבר 2018)
 קואורדינטות:  47°32′0″N 8°17′0″E﻿ / ﻿47.53333°N 8.28333°E﻿ / 47.53333; 8.28333
 אזור זמן:  UTC +1
 האתר הרשמי
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.אנדינגן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.אנדינגן(למפת קנטון ארגאו רגילה) אראו וטינגן ווהלן אופטרינגן ריינפלדןאנדינגן(למפת קנטון ארגאו מוגדלת) אראו וטינגן ווהלן אופטרינגן ריינפלדןאנדינגן  he tabBackground:;tabBorder:#aaa;defaultTab:0;
 
דלת נפרדת ליהודים בלבד ודלת נפרדת לנוצרים בלבד בכניסה לבית באנדינגן
בית הכנסת העתיק (משופץ) של אנדינגן - 2003
אנדינגן (בגרמנית: Endingen) היא עיירה בת כ-2,000 תושבים כיום (ינואר 2012), בקנטון ארגאו בצפון שווייץ.
אנדינגן ולנגנאו היו שתי העיירות היחידות שבהן הותר ליהודי שווייץ להתגורר עד האמנציפציה של 1866.
היסטוריה

התיישבות אנושית ראשונה התקיימה באזור אנדינגן, לפחות החל מהתקופה הנאוליתית - תקופת האבן המאוחרת, בערך משנת 10,000 לפני הספירה ואילך. חפצים מלאכותיים בודדים שהתגלו כאן, מיוחסים לאותה תקופה, כמו גם חפצים מאוחרים יותר ובתי כלונסאות, מהתקופה הכלקוליתית - ראשית תקופת הברונזה, בערך משנת 3800 לפני הספירה ואילך. משנת 1500 לפני הספירה בערך ישבו באזור שבטים קלטים שונים, בעיקר ההלווטים.
במאה הראשונה לפני הספירה הובסו ההלווטים על ידי יוליוס קיסר והוכנסו תחת השפעה רומית. שפת הרומאנש, ניב מדובר של לטינית, היא אחת השפות המדוברות עד היום באזור ובשווייץ בכלל, גם אם על ידי מעטים מאוד כיום (פחות מאחוז אחד בכל שווייץ). בימי הביניים המוקדמים, המאות הראשונות לספירה, נכבש המקום על ידי שבטים גרמאניים, שהתערבבו עם ההלווטים. כ-93% מתושבי אנדינגן כיום מדברים גרמנית.
עדות ראשונה בכתובים לקיום יישוב כאן, שנקרא אנטינגס (Entingas) קיימת משנת 798 לספירה. החל מהמאה ה-13 ובמשך כמאתיים שנה שלט באזור בית הבסבורג האוסטרי, שמוצאו משווייץ דווקא. ב-1415 נכבשה אנדינגן על ידי הקונפדרציה השווייצרית הישנה, שהוקמה כמאה ועשרים שנה קודם לכן ומאז אנדינגן היא חלק בלתי נפרד משווייץ על כל גלגוליה השונים, כקונפדרציה או פדרציה, למעט תקופה קצרה ביותר של 17 שנים בראשית המאה התשע עשרה (1798 - 1815), כששלטה כאן צרפת של נפוליאון.
יהודי אנדינגן

ידוע על התיישבות יהודים בשווייץ לפחות מאז המאה ה-13, עוד לפני הקמת הקונפדרציה הישנה, אולם בעקבות מגפת "המוות השחור", שהגיעה לשיאה בשווייץ ב-1348, הופצה עלילת דם נגד היהודים, שהם שגרמו למגפה - "מרעילי הבארות", ובעקבות זאת נשרפו חיים וגורשו משווייץ כמעט כל היהודים.
כעבור כשלוש מאות שנה, ב-1678 החליט בית המחוקקים השווייצרי לרכז את מעט היהודים ששרדו בשווייץ, באזור מצומצם אחד - עמק הנהר סורב, החופף פחות או יותר לאזור קנטון ארגאו שבשווייץ של היום ואשר בתוכו כלולה גם העיר אנדינגן. אחת המשפחות היהודיות שהגיעו לעיר בעקבות זאת הייתה משפחת דרייפוס, אשר אחת מבנותיה כעבור כ-350 שנה, רות דרייפוס, הייתה האשה הראשונה והיהודיה הראשונה שכיהנה בתפקיד נשיאת (וראש ממשלת) שווייץ.
כמאה שנים לאחר מכן, ב-1776 הוחלט לצמצם עוד יותר את האזור המותר להתיישבות יהודים ונקבעו שתי עיירות בלבד בתוך עמק הנהר סורב, שבהן הותר ליהודים להתיישב - אנדינגן ולנגנאו. ואכן, אנדינגן הפכה לעיירה שכמחצית מאוכלוסייתה יהודית והיא אחת העיירות הבודדות בכל שווייץ, שאין בהן כנסייה. מאידך, יש בה בית כנסת, בית התפילה היחיד הקיים בה, שהוקם עוד ב-1764.
היהודים באנדינגן, ואף בשווייץ כולה, לא זכו לשוויון זכויות, אלא רק בתקופה הקצרה של השלטון הצרפתי. נאסר עליהם למשל לעסוק בחקלאות, שהייתה העיסוק של מרבית התושבים, ואף כמעט בכל שאר המקצועות, למעט רוכלות זעירה. נאסר עליהם להיות בעלי אדמות. אם הצליחו להרוויח קצת כסף, מיד הוטל על זה מס, כך שנשארו תמיד בעוניים. הם חויבו בתשלומי מעבר גבוהים בעוברם בין גבולות הקנטונים והמחוזות השונים. הם חויבו במס נישואין מיוחד, שאף היה גבוה בצורה יוצאת דופן. אסור היה להקים משפחות מעבר למספר מוגבל מסוים. אסור היה להיקבר בתוך גבולות העיירה עצמה (ולכן בית הקברות היהודי היה אכן מחוץ לעיירה). ועוד הגבלות מסוגים שונים ומשונים, ככל שרצו השלטונות הנוצריים. היה זה רק כעבור כחמישים שנים נוספות לאחר גמר שלטון צרפת באזור, באמנסיפציה של 1866, שהותר ליהודים להתיישב גם בשאר חלקי שווייץ והם זכו לשוויון זכויות.
בעקבות האמנציפציה השתנתה אנדינגן כליל ובראשית המאה העשרים היא פחות או יותר התרוקנה מכל יהודיה. בין המשפחות היהודיות שעזבו את העיירה אותה עת הייתה גם משפחת ויילר, שבנה ויליאם ויילר יליד אנדינגן (1902) היה לימים לבמאי קולנוע אמריקאי ידוע ("בן חור" ועוד). כיום ניתן למצוא בה את בית הכנסת העתיק שחודש ב-1852 ואת בית הקברות היהודי העתיק (שניהם הוכרו כנכסי תרבות לאומיים של שווייץ).
בעיירה מתגוררות היום שלוש משפחות יהודיות. המפתח לבית הכנסת העתיק נמצא אצל ז'ול בלוך, משפחה שמתגוררת בעיירה מזה חמישה דורות.
מפתח לבית הקברות היהודי העתיק בין אנדינגן ללנגנאו ולבית הכנסת העתיק בלנגנאו אפשר לקבל במשרד בית האבות היהודי בלנגנאו.
אנדינגן כיום

שטח העיירה אנדינגן כיום הוא כ-8.5 קמ"ר וב-31 בדצמבר 2010 היו בה 2003 נפשות בדיוק, אשר כ-15% מתוכם היו בעלי אזרחות אלבנית. כ-93% מהתושבים דוברי גרמנית.
רמת החיים גבוהה: אחוז אבטלה ממוצע ב-2010 - 2.5%. נכון לשנת 2000, כ-21.5% מהאוכלוסייה היו בעלי השכלה גבוהה וכ-60% מהאוכלוסייה היו בעלי הבית בו הם גרו. כ-60% מהאוכלוסייה הגיעו למקומות עבודתם ברכב פרטי.
בבחירות 2007 לאספת הברית - המועצה הלאומית, זכתה מפלגת העם השמרנית בכשליש מהקולות, המפלגה הנוצרית-דמוקרטית בכרבע, והמפלגה הסוציאל-דמוקרטית בכ-16%.
ראו גם

יהדות שווייץ
היסטוריה של שווייץ
פוליטיקה של שווייץ
הערות שוליים

↑  באתר תרבות יהודית בשווייץ
↑  Fischli, Isabella, Dreifuss ist Unser Name, Zurich: 2002 (דרייפוס הוא שם משפחתנו)
↑  רוי אופנהיים באתר אוסף פגי גוגנהיים
↑  פרופיל סטטיסטי של העיר אנדינגן
| --- | --- |
בקרת זהויות :  GND: 4253945-6  HDS: 001833  MusicBrainz: 45304db7-58e3-4468-86a2-916e75b5491b  VIAF: 245813742   WorldCat (עם VIAF): 245813742 
בית הקברות היהודי העתיק באנדינגן
אנדלוזיט

| --- | --- |
גבישי אנדלוזיט כהים דמויי מוט בתוך מסת אם ירוקה בהירה של צפחה קורדיאריטית (העט הונח לשם קנה מידה)
גבישי אנדלוזיט כהים דמויי מוט בתוך מסת אם ירוקה בהירה של צפחה קורדיאריטית (העט הונח לשם קנה מידה)
 תכונות המינרל
 הרכב כימי:  Al2SiO5
 מערך קריסטלוגרפי:  אורתורומבי
 צורת הגביש:  מנסרה בעלת חתך ריבועי המסתיימת בפינקואיד עד 20 ס"מ אורך. לעיתים סיבי, או חסר צורה.
 צבע:  שקוף חסר צבע, ירוק צהבהב או שחמחם ועד חום כתמתם, יכול להיות ירוק טהור, סגול ואדום
 ברק:  זגוגי
 שקיפות:  שקוף עד שקוף למחצה
 פצילות:  טובה בכוון אחד לאורך הגביש.
 שבירה:  מתפרק לשבבים דמויי קיסמים דקים מוארכים בשל הפצילות הטובה
 קשיות:  7.5-6.5 בסולם מוס
 משקל סגולי:  3.17
 שרטוט:  לבן
 מידע נוסף:  תופעת גבישים תאומים קיימת אבל נדירה. אופטית המינרל דו-צירי והוא ניחן בפליאוכרואיזם בולט.
 מינרלים נלווים:  קוורץ, קיאניט, ביוטיט, סילימניט, קורדיאריט, אורתוקלז וטורמלין
 סוגים
 כיאסטוליט:  אנדלוזיט המכיל תכלילים של פחמן בצורת צלב
אנדלוזיט הוא מינרל נזוסיליקטי (סיליקטים במבנה בצורת איים). נוסחת המבנה הכימי של האנדלוזיט היא Al2SiO5. האנדלוזיט הוא חבר בסדרה של מינרלים אלומו-סיליקטיים הקרויה קבוצת הסילימניט. כיאסטוליט הוא סוג נדיר של אנדלוזיט המכיל תכלילים כהים של גרפיט או חרסית בצורת צלב או האות X.
האנדלוזיט יוצר שורה איזומורפית (מצב בו אטום אחד או יותר במבנה המינרל יכולים להיות מוחלפים על ידי אטומים אחרים מבלי שיחול שינוי במבנה המינרל) עם המינרל הנדיר קאנונאיט ([Mn3+Al[O|SiO4).
מבחינת תכונותיו האופטיות האנדלוזיט הוא דו-צירי שלילי, בסוג כיאסטוליט מופיע צורת הצלב בשל אנומליה בתהליך התגבשות המינרל. ניתן לעיתים לראות באנדלוזיט את תופעת עין החתול. האנדלוזיט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) עז. הוא נראה ורוד, אדמדם או צהוב חיוור מזווית אחת, חסר צבע, צהוב חיוור, ירוק או חום מזווית שנייה וחסר צבע, צהוב חיוור או צהוב ירקרק מזווית שלישית. האנדלוזיט אינו פלואורסצנטי בתגובה להקרנה בעל-סגול באורכי גל ארוכים, אבל הוא קורן בגוונים של ירוק עד ירוק צהבהב בתגובה להקרנה באורכי גל קצרים.
האנדלוזיט נתגלה לראשונה ב-1789 במסיב רונדה (Ronda) באזור מאלגה בחבל אנדלוסיה שבספרד. המינרל קרוי על שם חבל הארץ בו נתגלה לראשונה (אנדלוסיה).
שימושי האנדלוזיט

האנדלוזיט נמכר בעיקר כאבן חן. בניגוד לאלכסנדריט שגם בו יש פליאכרואיזם בולט, אבל נוהגים לחתוך את האבן ולשבצה כך שתכונה זו תוסתר, באנדלוזיט נוהגים לחתוך את האבן כך שתכונה זו תודגש. אבן אנדלוזיט מלוטשת מציגה משחק בגוונים של אדום, ירוק וצהוב. זוהי אחת האבנים הזולות בשוק ולכן יש המכנים אותה בזלזול "אלכסנדריט לעניים", אם כי היא מציגה גוונים שונים מהאלכסנדריט. מקובל לשבץ אותה כאבן חן לתכשיטים עבור גברים. עם זאת השימוש באנדלוזיט כאבן חן מוגבל בשל תכונת הפצילות המושלמת במישור האורך. לעיתים נעשה שימוש באנדלוזיט במצתים של מנוע בעירה פנימית, והוא גם נמכר כמינרל לאספנים.
מקור ותפוצה

האנדלוזיט נפוץ בסלעים מותמרים שמקורם בסלעי משקע עשירים באלומיניום שעברו התמרה אזורית בלחץ נמוך ובחום בינוני עד גבוה. המינרלים הפולימורפיים לאנדלוזיט הקיאניט והסילימניט נוצרים גם הם בהתמרה, אבל בלחץ וחום שונים. זו הסיבה ששלושת המינרלים הם מינרלי אינדקס המאפשרים להעריך את הטמפרטורה, העומק, והלחץ שבו היה נתון הסלע בעת ההתמרה. לעיתים נדירות אפשר למצוא אנדלוזיט בגרניטים ובפגמטיטים, אבל בהם מוצאים את הגבישים הגדולים ביותר. האנדלוזיט הוא גם מינרל דטריטי בכמה אבני חול.
האנדלוזיט הוא מינרל נפוץ למדי. בין המקומות הבולטים בהם ניתן למצוא אנדלוזיט: בטירול שבאוסטריה; סמוך לקורדובה באנדלוסיה שבספרד; בבוואריה בגרמניה; במחצבת קלאגו (Claggau) במחוז גאלווי באירלנד; סמוך לעיירה לנקסטר במחוז ווסטר במדינת מסצ'וסטס ;בלייפרויל (Leiperville) במחוז דלאוור בפנסילבניה; באזור פרזנו ובמקומות נוספים בקליפורניה שבארצות הברית; ובהר האודן (Howden) בבימבאורי (Bimbowrie) שבאוסטרליה הדרומית. אנדלוזיט באיכות של אבני חן מצוי במחוז סנטה תרזה במדינת אספיריטו סאנטו שבברזיל; ובסמוך לנוואלאפיטייה (Nawalapitiya) שבסרי לנקה.
בישראל ניתן למצוא אנדלוזיט בסלעי צפחות נציץ באזור מסיב אילת. בחצי האי סיני ניתן למצוא אנדלוזיט באזור וואדי כיד העילי.
כיאסטוליט

כיאסטוליט הוא סוג נדיר של אנדלוזיט (Al2SiO5) המכיל תכלילים כהים של גרפיט או חרסית בצורת צלב או האות X. מקור שמו מיוונית "כיאסטוס" שפירושו "בצורת צלב". באזורים שסביב ג'ור'טאון בקליפורניה יש סלעי משקע עשירים בגרפיט שעברו התמרה המכילים אנדלוזיט וכיאסטוליט. גבישי הכיאסטוליט עברו שינוי פסאודומורפי על ידי תערובת של מוסקוביט, פרגוניט ומרגריט. המרגריט העשיר בסידן נוטה להיווצר לאורך הרצועות דמויות הצלב העשירות בגרפיט שבתוך הכיאסטוליט. לשלושת המינרלים יש חשיבות מינרלוגית בהיותם שלבים של "נציץ לבן" המצויים בתערובת בשווי משקל.
לקריאה נוספת

יעקב ק. בן־תור, "לוחות הגדרה למינרלים יוצרי סלעים".
הערות שוליים

↑  לרשימה המלאה ניתן להיעזר בקישור לאתר Mindat.
| --- | --- |
בקרת זהויות :  GND: 4142387-2 
כיאסטוליט
אפרסק

| אפרסק |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
סוג:: פרוּנוּס
תת־סוג:: Amygdalus
מין:: אפרסק
שם מדעי
 Prunus persica ‏בטש, 1801
אפרסק (שם מדעי: Prunus persica) הוא מין של עץ פרי גלעיני ממשפחת הוורדיים, המשתייך לסוג פרוּנוּס (אליו משתייכים בין השאר גם השזיף והמשמש). השם אפרסק מתייחס גם לפרי העץ.
פרי האפרסק
פרי האפרסק בירושלים
אטימולוגיה

האפרסק מופיע בתרבות היהודית כבר בתקופת המשנה (למשל, במשנה, מסכת כלאים, פרק א', משנה ד': "האפרסקים והשקדים... כלאיים זה בזה"). בכתבי יד עתיקים המילה מופיעה ללא אל"ף פרוסתטית, שהתווספה מאוחר יותר כדי להקל על ההגייה.
מקורם של ששת זני האפרסק המקוריים (כיום ישנם הרבה יותר) הוא בסין וסביבותיה. מסין הגיע לאיראן (מכאן גם מקור שמו היווני: מֵלוֹן פֶּרְסִיקוֹן (תפוח פרסי)), שקוצר על ידי הרומאים ל-persica.
מאפיינים

הזן המתורבת של עץ האפרסק, Prunus persica vulgaris, הוא כיום הזן הנפוץ בעולם. זן זה גודל לראשונה באירופה במאות הראשונות לספירה, ונתפשט ביוון ובאגן המערבי של הים התיכון בעיקר. כנראה בערך בתקופה זו הגיעו זנים של אפרסק לארץ ישראל. במהלך המאה ה-16 הגיע האפרסק לעולם החדש.
עץ האפרסק מאופיין בגובה בינוני, עלים דמוי איזמל ובעלי חוד ארוך, ופריחה בצבעים ורוד או סגול. פרי האפרסק משתנה בקוטרו בין 2 ל-8 ס"מ; פניו מכוסים בדרך כלל בשכבה של שערות רכות, וצבעו צהוב או אדום. גלעין הפרי קשה מאוד ומחורץ. האפרסק מותאם לאקלים ממוזג.
כיום ישנם כאלף זנים חקלאיים של אפרסקים, ביניהם גם הנקטרינה ואפרסק הפיתה.
אפרם צימבליסט

| --- | --- |

 לידה:  21 באפריל 1889 רוסטוב על הדון, האימפריה הרוסית 
 פטירה:  22 בפברואר 1985 (בגיל 95) רינו, ארצות הברית 
 מקום קבורה:  בית הקברות טאון היל 
 מוקד פעילות:  ארצות הברית, האימפריה הרוסית, ברית המועצות 
 מקום לימודים:  הקונסרבטריון של סנקט פטרבורג 
 סוגה:  אופרה 
 כלי נגינה:  כינור 
 בן או בת זוג:  אלמה גלוק (1914–1938) מרי לואיז קרטיס בוק (1943–ערך בלתי־ידוע) 
 צאצאים:  אפרם זימבליסט 
 פרופיל ב-IMDb
 
אפרם צִימְבָּלִיסְט (בשם מלא ברוסית: Ефрем Александрович Цимбалист; באנגלית: Efrem Zimbalist;‏ 21 באפריל 1889 – 22 בפברואר 1985) היה כנר קונצרטים מן הידועים בעולם, מלחין, מורה ומנצח יהודי-רוסי.
ביוגרפיה

צימבליסט נולד ברוסטוב על נהר דון במשפחה יהודית, לאב מנצח. בגיל תשע ניגן אפרם כינור ראשון בתזמורת של אביו. בגיל 12 נכנס לקונסרבטוריון של סנקט פטרבורג ולמד אצל ליאופולד אאואר. אחרי סיום לימודיו הפיע לראשונה כסולן בברלין, בנגינת הקונצ'רטו של ברהמס. הופעתו הראשונה בלונדון הייתה בשנת 1907 ובארצות הברית בשנת 1911, עם התזמורת הסימפונית של בוסטון. לאחר זאת השתקע בארצות הברית. צימבליסט עשה רבות לעידוד הביצוע של מוזיקה עתיקה וקירובה לקהל הרחב.
צימבליסט נישא לזמרת הסופרן האמריקאית אלמה גלוק ובמשך שנים אחדות יצאו יחד לסיורי קונצרטים. אלמה גלוק נפטרה בשנת 1938.
בשנת 1928 החל צימבליסט ללמד במכון קרטיס למוזיקה בפילדלפיה. בשנת 1943, שמונה שנים לאחר שהתאלמן, נישא למייסדת המכון, מרי לואיז קרטיס בוק. הוא ניהל את בית הספר משנת 1941 עד 1968. בין תלמידיו היו אוסקר שומסקי ופליקס סלטקין.
צימבליסט פרש מנגינה ככנר בשנת 1949, חזר ב-1952 לנגן בביצוע הבכורה של הקונצ'רטו לכינור של ג'אן קרלו מנוטי, המוקדש לו. פרש סופית מנגינה בשנת 1955. צימבליסט ישב בחבר השופטים בתחרות צ'ייקובסקי הבינלאומית בשנים 1962 ו-1966.
יצירותיו כוללות קונצ'רטו לכינור, "רפסודיה אמריקאית", ופואמה סימפונית בשם "דפניס וכלואה".
אפרם צימבליסט מת בשנת 1985 בגיל 95.
בנו מאלמה גלוק, אפרם צימבליסט הבן, ונכדתם, סטפני צימבליסט, היו שניהם לשחקנים פופולריים. הסופרת ומבקרת המוזיקה מרשה דבנפורט הייתה בתה של אלמה גלוק מנישואיה הראשונים ובתו החורגת של אפרם צימבליסט.
האזנה לנגינתו

אפרם צימבליסט מנגן יצירה של בטהובן, סרטון  באתר יוטיוב
הקלטה משנת 1915 של אפרם צימבליסט ואשתו אלמה גלוק
אפרם צימבליסט מנגן את כרמן של ביזה, סרטון  באתר יוטיוב
ביל מומי

| --- | --- |

מומי בכנס קומיק-קון אריזונה, 2013.
 לידה:  1 בפברואר 1954 (בן 70) סן גבריאל, קליפורניה, ארצות הברית
 מדינה:  ארצות הברית 
 תקופת הפעילות:  מ-1957 
 מקום לימודים:  תיכון אלכסנדר המילטון 
 בן או בת זוג:  Eileen Mumy 
 צאצאים:  Seth Mumy, ליאנדה מומי 
 מספר צאצאים:  2 
 פרסים והוקרה:  פרס אינקפוט (2015) 
 http://www.billmumy.com
 פרופיל ב-IMDb
 
ביל מומי (באנגלית: Bill Mumy ‏; נולד ב-6 במאי 1952) הוא שחקן, כותב ומוזיקאי אמריקני ודמות מפתח בפאנדום המדע בדיוני-קומיקס. הוא פרץ לתודעה בשנות ה-60 כשחקן ילד, עם הופעות בסדרות "מעשי כשפים", "אני חולם על ג'יני", "אזור הדמדומים" ו"אלפרד היצ'קוק מגיש" לפני הופעה אייקונית בסדרת המדע בדיוני "אבודים בחלל" של רשת CBS. בשנות ה-90, מומי הופיע בתפקיד נספח המינברים לניר בכל חמש עונות הסדרה "בבילון 5".
מומי ידוע גם בזכות הקריירה המוזיקלית שלו כגיטריסט, זמר, מלחין וכותב שירים. הוא מועמד לפרס אמי עבור מוזיקה מקורית בסדרת הלייב אקשן-בובות "הרפתקאות בארץ הפלאות" (1992). כמוזיקאי, מומי מבצע את שיריו כסולן ולעיתים כאמן אורח, כמו גם שותף בצמד מוזיקלי. החל משנת 1988 הוא הופיע בכנס קומיק-קון, סן דייגו וכנסי קומיקס דומים כחלק מהלהקה "פיתוי התמימים" (על-שם ספרו הידוע של פרדריק ורתהם).
ביל היילי

| --- | --- |

ביל היילי
 לידה:  6 ביולי 1925 היילנד הפארק, ארצות הברית 
 פטירה:  9 בפברואר 1981 (בגיל 55) הרלינגן, ארצות הברית 
 שם לידה:  William John Clifton Haley 
 מוקד פעילות:  ארצות הברית 
 תקופת הפעילות:  1946–1980 (כ־34 שנים)
 סוגה:  רוקבילי, רוק'נ'רול וקאנטרי
 שפה מועדפת:  אנגלית 
 כלי נגינה:  גיטרה 
 חברת תקליטים:  קאוובוי אטלנטיק רקורדס הולידיי רקורדס דכה רקורדס האחים וורנרס יונייטד ארטיסטס
 פרסים והוקרה:  היכל התהילה של הרוק אנד רול (1987)  כוכב בשדרת הכוכבים בהוליווד 
 www.bill-haley.com
 פרופיל ב-IMDb
 
ביל היילי (באנגלית: Bill Haley;‏ 6 ביולי 1925 - 9 בפברואר 1981) היה זמר אמריקאי.
היילי נחשב לאחד מזמרי הרוק אנד רול הראשונים, ולאחד מהאמנים שהפכו את הסגנון לפופולרי באמצע שנות ה-50 של המאה ה-20.
חייו

נולד כוויליאם ג'ון קליפטון היילי בהיילנד פארק שבמישיגן.
היילי היה עיוור בעינו השמאלית. על פי ג'ון סוויסון, שכתב את הביוגרפיה של היילי, הוא פיצה על המום עם תסרוקת ייחודית, שנחשבה לסמלו המסחרי.
בתחילת הקריירה שלו שר והופיע עם להקות כגון "הדאון הומרס", להקת סווינג מערבי, ו"אנשי החול".
לאחר מכן החל לעבוד עם להקת הקומטס (Comets, כוכבי השביט). אחד השירים המוקדמים שהקליטו היה שירו של ביג ג'ו טרנר, Shake Rattle And Roll. במקור היה השיר שייך לסוגת הרית'ם אנד בלוז, אך היילי וכוכבי השביט הפכו אותו לשיר רוק אנד רול.
בשנות ה-80 נכנס היילי להיכל התהילה של הרוק אנד רול.
שירים ידועים

Rock Around the Clock
See You Later Alligator
The Saints Rock 'N' Roll
Shake, Rattle and Roll
Razzle Dazzle
בואי נישן על זה

"בואי נישן על זה" הוא סינגל שהוקלט על ידי הזמר הישראלי עדן חסון. הוא יצא לאור ב-12 באפריל 2022, על ידי חברת התקליטים Mobile1 Music, כסינגל החמישי מתוך אלבום האולפן השלישי של חסון, אלבום 3. הוא נכתב על ידי חסון, עמית מרדכי ועידו נצר, שגם הפיקו את השיר. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-860 אלף השמעות.
השיר הגיע למקום הראשון במצעד הסינגלים הישראלי של המדיה פורסט.
וידאו קליפ

הווידאו קליפ הרשמי של השיר פורסם ב-12 באפריל 2022, ביום צאת השיר, בבימויו של דור אוחיון. נכון ליוני 2022 עומד מונה הצפיות של הקליפ על למעלה מ-2 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | העשירייה | 2 |  |
|  ישראל | המצעד הרשמי של גלגלצ | 2 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 12 באפריל 2022 | הזרמת מוזיקה • הורדה דיגיטלית | Mobile1 Music |  |
הערות שוליים

↑  תש"פופ: אלו הם 40 הלהיטים הישראלים הגדולים של השנה, באתר Time Out תל אביב, ‏23 בספטמבר 2022
↑  בואי נישן על זה - עדן חסון - ספוטיפיי
↑  בואי נישן על זה - עדן חסון - יוטיוב
↑  בואי נישן על זה - עדן חסון - אפל מיוזיק
| עדן חסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | שמישהו יעצור אותי • אלבום 2 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" |  |
| שירים אחרים | "אין יותר מועדונים" |  |
בדפורד סוג S

| --- | --- |

Bedford S type
 מאפיינים כלליים
 יצרן:  "Bedford Vehicles" (אנ')
 שנות ייצור:  1950–1959
 הרכבה:  בריטניה בריטניה
 מודל אחריו:  Bedford TK (אנ')
 חברת אם:  ווקסהול מוטורס בבעלות קונצרן הרכב ג'נרל מוטורס
 מרכב:  Front-engine, rear-wheel-drive layout (אנ')
 משקל:  7.1 טון
 מפרט טכני
 מנוע:  6 צילינדרים, 4.9 ליטר (מנוע בנזין)  6 צילינדרים, (מנוע דיזל, תוצרת "בדפורד", משנת 1957)  6 צילינדרים,  (מנוע דיזל, מסוג "R6 diesel" מתוצרת "Perkins Engines" (אנ')) (אופציונלי, משנת 1953)  6 צילינדרים, (מנוע דיזל מסוג "O.350" מתוצרת ""ליילנד "Leyland Motors" (אנ')) (אופציונלי)
בדפורד סוג S (באנגלית: Bedford S type) היא משאית מתוצרת יצרנית הרכב המסחרי הבריטית Bedford Vehicles (אנ'), חברת בת של ווקסהול מוטורס, ששייכת לקונצרן הרכב ג'נרל מוטורס, שיוצרה בין השנים 1950–1959 בבריטניה.
דגם "בדפורד סוג S" משנת 1957, הופיע בשנת 1959 בסרט הדוקומנטרי "Look at Life: New Roads for Old".
תצורות "בדפורד סוג S"

משאיות
כבאיות
מכליות משאיות
תמונות

"בדפורד סוג S" - משאית
"בדפורד סוג S" - משאית, שנת 1956
"בדפורד סוג S" - משאית
"בדפורד סוג S" - כבאית
"בדפורד סוג S" - מכלית (משאית), שנת 1954
"בדפורד סוג S" - מכלית (משאית)
"בדפורד סוג S" - מכלית (משאית)
ראו גם

בדפורד CA
בדפורד OB
בדפורד OY
בדפורד TJ
גרין גודס
הערות שוליים

↑  Carroll, John; Davies, Peter J. (2015). The Complete Book of Tractors & Trucks. London: Greene & Golden. p. 334-335.
↑  "בדפורד סוג S" בסרט "Look at Life: New Roads for Old" imcdb.org/v434971
↑  Furness, Nigel R. B. (2016). Bedford Buses and Coaches. Marlborough: Crowood Press. p. 68.
↑  "בדפורד סוג S" כבאית - תמונה gettyimages.com/detail/news-photo/bedford-s-type-fire-engine-a-fire-engine
↑  "בדפורד סוג S" - מכלית משאית (דגם מוקטן (1/64) - תמונה) amazon.co.uk/VANGUARDS-VA7000-BEDFORD-TANKER
אשתו של הנוסע בזמן

ערך זה עוסק ברומן משנת 2003. אם התכוונתם למשמעות אחרת, ראו .
| --- | --- |

כריכת הספר בעברית
 מידע כללי
 מאת:  אודרי ניפנגר
 שפת המקור:  אנגלית
 סוגה:  מדע בדיוני, רומן רומנטי
 נושא:  מסע בזמן 
 מקום התרחשות:  שיקגו, ספריית ניוברי 
 הוצאה
 הוצאה:  כנרת זמורה ביתן
 הוצאה בשפת המקור:  MacAdam/Cage
 תאריך הוצאה:  2003
 מספר עמודים:  546
 הוצאה בעברית
 תאריך:  2005
 תרגום:  אסף גברון
 מספר עמודים:  464
 פרסים
 פרס הספרות של Exclusive Books (אודרי ניפנגר, 2005)  פרס הספר הבריטי הלאומי של ספקסייוורס (2006)  100 ספרי המדע הבדיוני והפנטזיה הטובים ביותר של NPR 
 קישורים חיצוניים
 מסת"ב:  מסת"ב 978-0-15-602943-8
 הספרייה הלאומית:  002490312
 
אודרי ניפנגר צבעה את שיערה לאדום-קלייר, כדי לומר "שלום" לרומן לאחר שסיימה לכתוב אותו.
אשתו של הנוסע בזמן (באנגלית: The Time Traveler's Wife) הוא רומן הביכורים של הסופרת האמריקאית אודרי ניפנגר אשר יצא לאור בשנת 2003. סרט קולנוע המבוסס על הספר יצא לאקרנים בשנת 2009.
הרומן מגולל את סיפור אהבתם של גבר בעל פגם גנטי הגורם לו לנסוע בזמן באופן בלתי צפוי, ואשתו, אשר צריכה להתמודד עם ההיעדרויות התכופות שלו, והסכנות בהן הוא נתקל. ניפנגר, שבזמן כתיבת הרומן חוותה תסכולים בתחום הרומנטי, כתבה את הסיפור כמטפורה למערכות יחסיה הכושלות. הרומן, אשר מסווג כז'אנר מדע בדיוני ורומנטי כאחד, משלב בתוכו סוגיות של אהבה, הפסד ובחירה חופשית. ניפנגר משתמשת ברעיון הנסיעה בזמן כדי לחקור יחסים של אי תקשורת ומרחק במערכות יחסים. בנוסף היא מעלה שאלות עמוקות של אקזיסטנציאליזם.